
Hanc philosophiae Erigeneae expositionem ita 
exordiar, ut eorum virorum, qui ante me de 
eadem re scripserunt, brevem faciam dijudica- 
tionem. 

Danus quidam, P. IIjoat, libellum nostra 
lingua conscriptum edidit *), de quo tamen ta- 
cere praestat. Praeter mediocrcm euim librorum 
de divisione naturae epitomen nikil ferme nisi 
meras nugas continet. 

Staudcnmaier 2 ) quum de nostro pbilosoplio 
dissereret, magnam quidem eruditionem probavit, 
fateor tamen me perpauca invenisse, quae ad 
pbilosophi nostri placita cogitatione amplectenda 
inservire possint. 

cincr cfyrtjUtdjen s JM;tlofop{ne unt> tfyrcm f)ctltgcn 
rufe. $on Dr. ^etcr ^jort ibpenfmgcn 1823. 

Fronmueller *) et Mylius 2 ) cpitomas prae- 
buere ad maH doctrinam spectantes, prior 
sicubi rclatorum dijudicationem instituit, non 
immunis opinionum ante conceptarum et quas 
e dogmatis hodiernis petierit. Taillandier 3 ), 
Francogallus, stilo venusto et vitam Erigenae 
et doctriuam adumbravit; neque eum e ger- 
manica philosophia utilitatem quantulamcunque 
duxissc infitias ibimus eademque usum esse ad 
doctrinam Erigenae illustrandam. Sed, quae 
oflert, splendidiora sunt maximam partem quam 
veriora: adde quod nimis suis in philosophia 
adversariis clandcstinam pugnam movere studet, 
e solemni quidem Gallis , sed haud laudabili more. 
Haec omnia non ita magni sunt momcnti. Longe 
supcrat liber, quem Adolphus Helffemcu dc do- 
ctrina christiana mystica cdidit 4 ). Sagacitate enim 
speculativa pollet. Ulinam in quibusdam majore 
quam fecit diligcntia usus esset! neve satis ha- 
buisset Erigenae placita referre eoque facto quid 
ipse de iis sentiret exponcre! sed ita potius 
omnia condidisset, ut ex uno principio manarc 
appareret! At quum vota facere nihil juvet, 
quod illc omisit, ipse pro viribus exsequi con- 
tendam. 



O ftronmullcr, bte Setyre be$ 3. ©c. @r. »om ©efen 
be$ $ofen. Zixbm^x 3ettfd;rtft ftir ^cotogte. Sct^. 
1830. £eftl unb 2. 

2) Scotus Erigena part. I. Quid Sc. Er. de rualo 
docuerit. Scr. Ern. Mylius. Halae 1843. 

3) Scot Erigene et la philosophie scholastique . p. 
M. S. B. Taillandier. Strasbourg et Paris 1843. 

Quae Ferd. Ciirist. a Baur 9 vir perspicax 
et rara praeditus eruditione, in recentissimo 
quem de trinitate scripsit libro ad doctrinam 
Erigenae collustrandam profecerit, doleo me id 
ignorare, quum ejus operis secunda pars in bi- 
bliotheca publica non asservetur. Si tamen ex 
alio ejusdera auctoris libro pridem edito, qui de 
redemtione est, conjecturam facere licet, vereor 
ne docetismus, quem vocant, Erigenae virum 
eximium ad iniquius judicium abripuerit. 

De scopo, quem in hoc opusculo conscri- 
bendo sequar, secundum quem etiam a lectore 
considerari optaverim, haec potissime dicenda 
videntur. Fieri non potest, ut Erigenae systema 
ex iis derivem et deducam, quae eum tempore 
praecesserunt; hoc enim eorum cst, qui historiam 
philosophiae quasi seriem quandam contexunt at- 
que ita agunt, ut idea, quae per omnes philo- 
sophos quasi transcurrendo sese patefacit, con- 
spicua reddatur. Omnia igitur, quae historiam 
philosophiae universalem attinent, ego valere ju- 
bebo. Satis equidem habebo, missis omnibus 
opinionibus ante conceptis insigne hoc, de quo 
agimus, systema ex sese ipso illustrare. Ne 
tamen forte credas me epitomen aliquam se- 
cundum regulas nescio quas efTecturum. Inde 
enim tum magnam utilitatem posse derivari non 
puto, tum nonnullae ejusmodi epitomae jam ex- 
stant. Nos id conabimur, quod Helfferich nobis 
praestandum reliquit, ut systema Erigenae e suo 
ipsius principio enucleemus utque omnia, quae 
nesciente auctore ex principio quasi profluant et 
dogmatum speciem prae se ferant, nos ca inde 

explicemus et expediamus. Non narrabb: haec 
dixit Erigena et illa — et postea quid ipse de 
iis sentiam in medium feram, sed quaecunque 
apud Erigenain reperiuntur, ea per ejus ipsius 
principium transire jubebo. 

Ut tamen quae dicturus fui melius intelli- 
gerentur, necesse duxi eam ideam, cui omnia 
mediae actatis systemata tanquam fundamento 
superstructa sunt, obiter et per abstractam tan- 
tum cogitationem attiugere. Haec est idea abso- 
luti spiritus, i. e. spiritus simpliciter universalis, 
quam antiquitas tanquam ultimum et generosis- 
simum tulit fructum. Ex ejus interitu crevit, 
quae novam inchoaret aetatem. Haec spiritus 
ab omni cum natura concretione liberi et abso- 
luti idea primam nacta est formam et ixrvnov 
in philosophia quac neoplatonica vulgo appella- 
tur. Quae tamcn philosophia statim nascendo 
ut marceret necesse erat. Quum enim philoso- 
phia sit eorum, quac sunt, speculativa cognitio, 
rcalitas autem , objectum philosophiae, quae tunc 
temporis vigebat, non ex hac, quam neoplato- 
nici scquebantur, idea, sed ex illa, quae anti- 
quitatis propria erat, condita esset, philosophi 
neoplatonici , ut ideam absolutam attingerent, ab 
omni reali mentem avocare et abstrahcre debe- 
bant. Ita haec philosophia statim nascens quasi 
praemortua erat. IIoc stabile, de quo loquor, 
realitatis fundamentum idea absoluti per christia- 
nam religionem nanciscitur; haec religio prima 
ejus objectivitas est. In Christo Deus incogni- 
tus manifestus fit, et Christus ipse haec ejus 
manifestatio essct. Ille est SeavSpomoq, mediator 

liumani generis, quod a prineipio aberraverat, 
regnum cjus est regnum spiritus et veritatis. 
Quod quondam in illo factum, quotidie fit 
in corde fidelium, qui in illo et cum illo na- 
scuntur, patiuntur, moriuntur, deificantur. Re- 
ligio deliinc in aeternum fons est simplex , sed 
infinite foecundus, e quo tum voluntas et actio, 
tum cognitio et sapientia novis semper et ube- 
rioribus profluunt undis. Veritas in corde sta- 
bibta pbilosophiae quoque aeternam promittit vi- 
tam. „Fides praecedit intellectum" : hoc mediae 
aetatis symbolum non potest impugnari nisi ab 
his, qui nec quid fides sit bene noverunt, nec 
quid intellectus. Philosophia, Dei per cogitatio- 
nem cognitio, fidem sibi ipsa semper antecedere 
jubet, eamque et in animo pbilophantis et in 
realitate objectiva. Ea solum hominis cum Deo 
unio, quae corde et amore quasi praecipitur, 
cognitionem veritatis ex se parere potest, nec 
potest Deum nosse nisi divinus homo ; simili modo 
quod objectivitatem spectat, ille tantum realitatis 
mundus , qui huic Dei cum homine unionis ideae 
superstruitur, tanquam divinus et rationalis co- 
gnosci potest. Haec autem ideae absolutae reali- 
tas non jam alia est, quam ea quam per fidem 
in corde fidelium sibi praeparavit. Hic est mun- 
dus, non ille quem videmus, regna, artes, na- 
tura, haec potius omnia diaboli sunt. Qua de 
causa philosophia mediae aetatis praecipue circa 
religionem versatur; historia sancta et dogmata 
fidei sunt objecta quae philosophia speculatur; 
per omnes eorum partes movelur et inexhaustam 

conscientiae Christianae profunditatem ad cogita- 
tionem traducit. 

Sed quomodo, sed cur venitur ad philoso- 
pbiam? Cur non acquiescit idea absoluta ea 
objectivitate, quam per religionem nacta est? — 
Haec solvenda restat quaestio. 

Spiritus absolutus per definitionem illud 
universale est, quod momenta sua unitate com- 
plectitur. Est autem in universalitate notio com- 
munitatis, et boc quidcm illud in ea momentum 
est, per quod empirice realis fit. Ita in reli- 
gione apparet, in qua multis communis est. 
ldea 9 quoad cogitatio pura est, hanc empiricam 
realitatem semper sibi tanquam initium condit, 
quam progressu suo tollit. 

Idem haud scio an luculentius hoc modo 
dici possit. Universale e parte apparitionis 
omnibus est; omnes autem singuli. Universale 
autcm pro singulo quoad singulus, — i. e. pro 
eo in quantum non jam cogitans propriam suam 
universalitatem adeptus est, — in corde solum 
ejus esse potest , i. e. in simplice immedietate 
conscientiae. Ilaec est definitio religionis, quae 
certitudo immediata est. Certitudo autem, quia 
scientia, e definitione mediatio, et quod ut im- 
mediata definitur, hoc nihil potest dicere quam 
mediationem extra se habere, non in se et per 
se ipsam mediatam esse. Ideo religio necessario 
positiva est, i. e. ab auctoritate incipit, et 
forma ejus fides est, h. e. ea scientia, cujus me- 
diatio extra ipsam posita est, quae non per se, 
sed per aliud mediata est. Ita forma religionis 
differt a conlento sive objecto, absolutam dico 

ideam , qua e definitione per se mediatio est. Ict 
quod vel eo apparet, quod mediatio absoluti se- 
cum quasi immediata sit, i. e. adsit, describitur, 
' quod in trinitate fit. Religio itaque contradictio 
posita sive absoluta differentia est. Quum vero 
ipsum sit absolutum, quod in religione se a se 
ipsam discindit, hanc discrepantiam ipsum tollit, 
in cogitatione pura, h. e. philosophia secum 
coeundo et se sibi adunando. Ita absolutum 
propriam et suam formam recuperat. Hoc et in 
Christiana necesse ■ est fiat religione et in Ju- 
daica ^Jtfuhametana, quae item circa spiritum 
absolutuin versantur. Tenet autem Christiana 
religiol medium inter utramque locum, ita, ut 
quae in illis disjecta sint notionis momenta, 
haec contineat, de qua re alio loco disputandum 
est. Igitur Christiana religio veram et quae 
mundum regat philosophiam peperit, quae in 
apparitione historica per seriem quandam syste- 
matum transcurreret necesse fuit. Nunc nos 
continuo investigabimus , quid in traducendis ad 
cogitationem dogmatis noni seculi philosophus, 
Joiiannes Scotus, profecerit. 

Priusquam de divisione materiae dicamus, 
pauca de principio philosophiae ejusque indole 
praelibanda videntur. 

Est autem ea philosophia vere speculativa, 
h. *e. nihil aliud sequitur nisi veritatem. Veri- 
tas autem quum sit essendi et cogitandi identi- 
tas, necesse est, eam hac veritatis definitione et 
conscientia niti. 

Res ita se habet. Frequenter Erigena opi- 
nionem cam profitetur, esse et cogitare unum 

csse. Legimus in libro de divisione naturae se- 
cundo, capitulo vicesimo (et sexcenties) hanc 
sententiam ab antecedente traditam philosophia: 
„cognitio eorum quae sunt ea quae sunt est." 
Et conversim (IV, 7): „res intellectus sui sunt." 
(Locus quum vitiose excussus sit, veram lectio- 
nem ita restituo „ubi enim intelliguntur, ibi 
sunt; imo vero intellectus sui sunt.") 

Igitur quum philosophia Erigenae veritatis 
(primae absoluti definitionis) notione fulciatur, 
jure nostro eam ut appareat qualis sit, ex idea 
veri hodierna disponemus. - * 

Objectum disquisitionis, philosophicum Eri- 
genae systema, singulare est. De particulari, h. 
e. de aetatis, qua natum est 9 genio et indole, 
jamjam diximus. Restat, ut universalem ideae 
divisionem, qualem hodierna invenit philosophia, 
proponamus. 

I. Idea qua in se est, sive notio ideae. 
1. Idea in momento universalis conside- 

rata, sive Deus pater. 
% Idea in se diremta, notio trinitatis, 

sive Deus iilius. 
3. Idea in momento singularis posita, sive 
Deus spiritus. 
II. Idea in momento realitatis considerata. 

1. Mundus. 

2. Christus. 

111. Idea qua unio notionis et realitatis est, 
sive resolutio mundi in Deum. 

I. 

IDEA QUA IN SE EST , SIVE ABSOLUTUM 
PURE COGITATUM. 

Idea in se primum est unitas indiscreta, 
Deus ante creationem, Deus ignotus. Secundo 
unitas ita est, ut discrimen contineat quidem, 
non tamen jam ex se produxerit sibique re- 
praesentaverit : momentum discretionis evane- 
scens, in unitate comprehensum et detentum. 
Tertio idea, quum in hoc sibi contradicat, quod 
in se discreta sit, haec discretio vero realis fa- 
cta non sit, mundum discretum realiter ex. se 
dimittit, ita tamen ut ipsa se in illo conservet. 

Haec notionis momenta apud Erigenam 
inveniri jam dcmonstrandum est simulque si qua 
in iis peculiaria exhibuit enarranda. 

1. Idea in se Deus ignotus est. Sciri non 
potest quid sit Deus, sed hoc tantum, 
eum esse ( ?5 non quid, sed quia est"). 

Identitatem essendi et cogitandi esse con- 
ditionem et pracsuppositionem philosophiae Eri- 
geneae supra demonstratum est. Idea abstracta, 
sic ut initio necessarium est, cogitatio est pura, 
haec autem cogitatio est puri essendi. Esse pu- 
rum indeterminatum est, nequc aliud de eo dici 
potcst quam essc. 

Deum non essc aliqnid definitum, sed ipsum 
esse purura, hoc Erigena ut demonstret catego- 
riis utitur Aristotelicis , quas, quum determina- 
tiones esscndi reddant, notioni Dei non conye- 
nire multa cum sagacitate ante oculos posuit. 
Fecit hoc inde a 16. capitulo libri I. de divi- 
sione naturae. Attamen quum Augustinus, Boe- 
thius, Claudianus Mamertus, alii jam ante illum 
hac demonstratione usi sint, suflieiet principa- 
lem sententiam attigisse, quae quasi filum uni- 
versam coercet expositionem. 

Expressa est cap. 16, ubi de diflferentia 
theologiae aftirmativae a negativa disserit; prima 
enim, xaxa^a™^ unamquamque definitionem de 
Deo praedicat, quatenus ille causa ejus et in 
universum cujusque determinationis est; altera, 
quam dnocfxzTixriv vocat, easdem tollit de Deo, 
quatenus omnem determinationem transcendit. 
Inde sequitur verissima quae de Deo valeant 
praedicamenta esse talia: bonus est, bonus non 
est, plusquam bonus igitur, codemque modo 
vnepoLkifons 9 vnepovaiog et cetera. Talia quidem 
vocabula latentes esse negationes ne ipse qui- 
dem Erigena infitias it. 

Contraria quaeque (I, 15) finita esse dicit, 
„ita enim semper sibi opposita esse, ut simul 
et inchoare incipiant et esse simul desinant." 
Hinc intelligi licet, cur thcologiae xaTaqpanx^ 
opponat dnocpaTvxrivi aflirmari aliquid de Deo ideo 
non potest, quia definitum quidque finitum, con- 
trarii capax, et ad significandum absolutum pa- 
rum valet. Uti tamcn iis licebit ita, ut per 
translationem ea de Deo praedicentur , quorum 

auctor c&t. — Certe praeclara naturac absoluti 
cognitio est, si quis non nititur eam praedicatis 
adaequare. Etiam Erigena hac cognitione ac- 
quicscit, nec ita ut Dionysius taedium lectori 
movet usque alia de Deo ponendo nomina ea- 
que usque adimenda. 

Si autem e necessitate notione Dei fulta ita 
agit Erigena, ut initio omnem Dei determinatto- 
nem tollat, quo simplex paret fundamentum, ex 
quo plenitudinem eliciat, haud profecto mirandum 
erit, quod eadem necessitate ab ignoto Deo ea 
Vjuoque attributa semovet, quae per religionem 
Christianam in eum cadunt. Si igitur categoriae 
Aristotclicae de Deo non valent, idem dicendum 
de trinitate. „Haec religiosae fidei symbolica 
verba (1, 14) a theologis et reperta et tradita 
sunt . . . . ut de re inefFabili et incom- 
prehensibili religiosi piorum animorum motus 
aliquid cogitare et praedicare possent." — Aliud 
est de Deo aperto et manifesto, de quo trinitas 
omnino valet. Nec suo jure egerunt, qui inde 
contradictionis concivium in Erigenam contulere. 

Neque magis (I, 63) amare, se movere , ne- 
que quidquam verbum activum passivumve sensu 
proprio de Deo praedicabitur. Omnia cnim verba 
notione agendi aut paticndi comprehenduntur, 
quae accidentia sunt. ,,Deo autem nec accidit 
quidquam nec alterius accidens est, si minus, 
mutabilitatis vel omnino alterius capax essct." 
Itaque (I, 70) Deus nec amor cst , nec (I, 72) 
se movct; qui Dcus se moveat, quum omnia in 
se comprehendat ! Nec creat Deus (I, 74), si 
hoc vocabulo actus quidam temporalis, qui di- 

vinae substantiae accidat, intelligatur. Atque 
ita primo libro conclusionem imponit hanc: „non 
aliud Deo esse et agere et facere, sed unum at- 
que id ipsum ei est esse et agere et facere, non 
enim recipit simplex natura intellectum substan- 
tiae et accidentium." 

Esse autem Dei secundum Erigenam nihil 
estj id quod continuo considerabimus. 

Statim initio libri primi (I, 3) , ita definit 
auctor: „omnia, quae corporeo sensui vel intel- 
ligentiae perceptioni succumbant, posse rationa- 
bilitcr dici esse$ ea vero, quae per excellentiam 
suae naturae non solum omnem sensum, sed 
etiam intellectum et rationem fugiant, jure vi- 
deri non esse." — Postca ita pergit: hoc se- 
cundo positum in Deo maxime viderij quem 
omnium essentiam dicit solumque eum vere esse. 
— Apparet igitur Erigenam vere esse et non 
esse idem posuisse. 

Omne esse (1,41) aliquo modo est, quia 
loco et tempore est; quodsi dominum essc prae- 
dicaremus, eum in orbem finite essendi detralie- 
remus. Nihil potius est Deus (III, 19) ; eo no- 
mine theologia inefFabilem et incomprehensibilem 
divinae naturae inaccessibilemque claritatem omni- 
bus intellectibus . . . incognitam signifieaf, 
quae, dum per se ipsam cogilatur neque est ne- 
que erat ncque erit. — Proinde claritas illa 
divina etiam tenebrositas appellatur, id quod 
Erigena saepius repetit ; neque hoc injuria, quum 
in esse puro et omniuo indcterminato nec plus 
nec minus conspiciatur quam in nihilo. Nihil 
illud non est (III, 22) privationis nec absentiac$ 

lioc cnim modo jam definitam esset per id quod 
eo negatar; sed ,,universalis ncgatio", qua Deus 
„super omne quod dicitur et intelligitur, exal- 
tatur." 

Si autem ideam divinam in se, qua abstracta 
universalitas et infinitas est 9 cogitamus, quaestio 
oritur num ita Deus se infinitum sciat necne. 

Disputatio ea inde a cap. 28 libri II. legi* 
tur. Pauca adscribere salis erit. Si quaerimus: 
quid hoc est? — tunc definitionem rei cogno- 
scere volumus. Dcus autem quum sit omniuo 
infinitus et incireumscriptus , quaeri nequit quid 
sit. Porro si Deus a nobis definiri nequit, ne 
a se ipso quidem potest, quia, si minus, non 
universaliter infinitus esset. lgnorantiam igitur, 
si non potest definire quid subsistat, in Deum 
cadere negari non potest, si notionem infinitatis 
Dei tollcre nolumus. 

His verbis patet a spiritu absoluto finitam 
tantum scientiam auferri, non conscientiam sui 
in universum, quam Erigena expressis verbis ei 
vindicat. 

Si enim, dicit 1. 1., asseveramus Deum igno- 
rare quid sit, idem est ac si dicamus: „Deus 
nescit quid ipse sit h. e. nescit se quid esse, 
quum cognoscat se nullum eorum, quae in ali- 
quo cognoscuntur et de quibus potest dici vel 
intelligi, quid sint, omnino esse .... Ipsa 
itaque ignorantia summa ac vera est sapientia 
. . . . Tale autem est, quod dicimus: veluti 
siquis nostrum de se ipso dicat : lapidem* me 
esse non intclligo, hoc est, lapidem oranino me 
non esse intelligo." J 

Si haec resolutio quaestionis illius, quam 
nos hodie dicimus de personalitate esse Dei, est, 
simplex valde et lepida. Ponit ego, quod se 
absolutum scit 5 qui hoc esse possit, nihil curat. 
Sed revera de personalitate Dei cujusdam, qui 
mundo e contrario stet, omnino sermo non est, 
sed simpliciter natura spiritus definitur, cujus 
notio est terminum sui tollere atque ila infini- 
tam conscientiam esse. 

Deus se absolutam substantiam exhibuit, 
esse infinitum, notioni adaequatum, h. e. purum, 
cum nihilo idem. Limpitudo est per omnia sibi 
similis sive scientia infinita. Nunc altera oritur 
quaestio, in quantum et quo modo idea in se 
differens posita sit. De notione differentiae divi- 
nae agitur, sive de diserimine in unitate con- 
tento, non jam ad diremtionem Dei et mundi 
provecto. 

Solita est, sed falsa hujus partis systematis 
descriptio, ex qua incomprehensibilitas Dei modo 
adumbrata Deum patrem solum spectare afiirma- 
tur. Imo totam attinet deitatem, quoad in se 
ens spectatur. Quum momenta notionis divinae 
essentialiter unum sint, hoc vel per se clarum. 
Ne tamen cui dubitare permittatur, locum ad- 
scribimus, quo totidem verbis cunctae deitatis 
personae tanquam infinitae et incomprensibiles 
designantur. Legitur II, 28: „incapabile enim 
secundum essentiam et inintelligibile secundum 
virtutcm et secundum operationem incircumscri- 
ptum." Hoc quidem verum est in opinione, de 
qua supra verba fecimus, ubi Deus tanquam in- 
finitus et incapabilis describatur, ibi totum idcae 

absolutae in sno in-se-esse, i. e. in Deo patre 
quasi defigi. 

2. Deus idea in sediscreta, siveDeus unus 
et trinus. ' 

Profunda illa et concreta philosophia , quam 
consideramus, ideam divinam nd£ hac abstra- 
ctione, modo delineata, quae pbilosophis popu- 
lorum orientalium solemnis est 9 absorptam dere- 
linquit. Lucem meram et caliginem meram in 
circulum colorum vivorum explicat et splendi- 
dorum. 

Deus est triunus: claritas ejus aeterna tres 
illas unius ideae definitiones ex se gignit, ita 
tamen ut in puritate notionis cogitatae quasi eva- 
neseentes retineantur. Primum igitur totum ideae 
in se differentis, i. e. triunitatem, expediemus, 
deiade rursus momentum diiTerentiae qua diffe- 
rentia, i. e. deum iilium accuratius perscrutabimur. 

a. Notio triunitatis. 

Triunum praedicantes Deum non negamus 
quod antea posuimus : eum indeterminatum ac pro- 
inde incomprehensibilem esse. Infinitas cnim 
Dei jam est definitio. Infinitas Dei abscedit ab 
eo, quod in infinito negaturj ita Dei infinitas 
primum in trinitate momentum. Est autem de- 
terminati, i. e. negativi negatio eaque posita. 
Ilaec est definitio essenliae* 

Ita universale abstractum, finiti negatio ex 
se pellit finitum tanquam alterum suum. Qui 
facit, potest facere, et posse est mediatio facientis 
et facti. Haec potentia et una cst cum Deo ab 
eoque divcrsa. Gignit pater filium, qui mediator 
est et potentia et virtus patris. 

2 

Haec autem 3tWfw$ non esset nisi perficeret 
cujus potentia est. Perfectionis autem princi- 
pium sive notio spiritus est sanctus, qui et operatio 
siva hepyeux, dicitur. 

Si Erigena fais nominibus patris et filii uti- 
tur e familnF hominum depromtis, certe non 
majoris aestimat quam quo digna sunt. Nomina 
dicit ab hominibus inventa et tradita ad eorum 
maxime utilitatem, qui veritatem per se inspicere 
non valerent, ut vel hi quodammodo veritatis 
participes fiercnt (v. c. I, 14. 16. 69 alibi). Pro- 
fitetur tamen ea a notione non prorsus esse de- 
stituta: I, 14: „ncque hoc absque spiritualis in- 
telligentiae contuitu factum est." In talibus no- 
minibus habitudo negari non potest; adjungit 
tamen, si ad puram respicias deitatis idcam, ha- 
bitudinem in Deum non cadere (I, 18 et crebro). 

Illas contra definiliones, e notione deprom- 
tas, summa cum diligentia per totum systema 
retinet. Sunt autem, ut notum est, a Dionysio 
Areopagita primo positae. 

Deus in diversis appareat definitionibus ne- 
cesse esse Erigena multis locis affirmat, verbi 
causal, 14: „ipsam unitatem non singularitate 
quadam et sterilitate, sed mirabili fertilique 
multiplicitate contuentes tres substantias unitatis 
intellexerunt." Causam non dixit. Nec cur tri- 
plici modo Deus se manifestet declaravit. Recte 
egit. Non enim potest dici cur tribus, si ad 
numerum attendas, sed e necessitate notionum, 
quae ternario numero apparent, circulum quen- 
dam ambientium et totum efficientium hoc colligi 
potest. De numero verum dixit III, 22 : „trinitas 

non est nnnm et nnum et unum, sed simplex 
et individuum unum in tribus inseparabilibus sub- 
stantiis, et illud unum multiplex virtute est, non 
numero, et non aliquid unum est, sed univer- 
saliter et infinite unum." 

Necessitatem autem trium harum notionum, 
et quod totalitatem ideae exprimant, paucis illu- 
strabimus. 

Notiones essentiae, virtutis et operationis, 
quibus Erigena ideam absolutam definit, in iilo 
orbe comprebenduntur, quo totalitas essentiae 
ipsius describitur. Essentia in universum sive 
reflexio est definitio ideae mediae aetatis propria: 
quod tamen demonstrandum in alium locum re- 
ponimus. Nunc nos in considerandis Erigenae 
notionibus, quas modo proposuimus, acquiescimus. 

Quum Erigena Deum essentiam esse pro- 
nunciaverit, ipsum Christianismi principium pro- 
clamavit. Ea quae sunt sive immedietas in se 
veritatem non habet; recedit in essentiam, Deus 
essentia ejus et veritas est. In Deo hac notione 
posita omnis exstincta est differentia quae ali- 
quo -modo-essendi propria est; Deus perspi- 
cuitas est et limpitudo et secum identitas. Ita- 
que cunctae de Deo ignoto sive qua in se est 
definitiones , quas supra memoravimus, recurrunt, 
ubi Erigena de essentia divina verba facit. 

Evanuit et effugit mundus hic multiplex 
aliquo - modo - essendi , sed quo effugit ? — 
Recipiens se in simplicem sui identitatem, essen- 
tiam dico, sustulit se ipsum sive negavit se ipsum, 
et haec negatio ipsa est essentia. Ita tamen nihil 
aliud manifestatum est, quam quod per defini- 

2* 

tionem aliquo-modo-esse est , scilicet ncgati- 
yum et iinitum esse. Essentia autcm contra im- 
medietatem sese reflectens hanc ex se ejieit; ita 
aliquo - modo - esse est species sive apparere. 
Sequitur hoc secundum in idea absoluti esse mo- 
mentum. Quod tamen fieri nequit. Est enim 
Deus e delinitione in - se - reflexio , aliquo-modo- 
esse negativum autem sive species est reflexio- 
in-aliud. Igitur quum species necessarium no- 
tionis Dei momentum, species autem reflexio- 
in-aliudsit, quod Deus, reflexio-in -se, esse non 
potcst: sequitur, necesse esse species sive re- 
flexio-in-aliud reflectatur in se. Reflexio-in- 
aliud autem in se reflcxa notio sui est; sive non 
esse suum, sed possibilitas sive potentia sui cst. 
Hinc secundum Dei momentum Erigena poten- 
tiam esse dixit sive dvvapiv. 

Yidemus Erigenam aliud - essc recepisse 
quidem in ideam absoluti, sed tanquam in se 
reflexum et secum idem. Si ad identitatem at- 
tendimus, idem est cum patre filius; aliud- 
esse secum idem definitio essentiae est. Si contra 
ad diffcrentiam patris a filio animum advertimus 
in potentia positum est aliud-esse, non posi- 
tum in essentia. Positum vero est tanquam subla- 
tum simul et servatum: est enim rcalis ejus po- 
tentia sive virtus. Pater in filio gignit quod 
ipsc in se est; filius enim est pater manifestatus. 
Verbum est sive Xoyoq, quo se ipsum pronunciat 
pater. Sapientia est patris, in qua et per quam 
pater, qui nihil est et omnia et super nihil et essc 
exaltatus, plenitndinem potentiae suae cognoscit. 

Esscntia apparet, et apparitio est essentialls 
apparitio. Haec est definitio realitatis. Tertium 
hoc est et ultimum in circulo reflexionis momen- 
tum; est enim amborum identitas. Realitatemin 
ideam absolutam recipi a notione ipsa postulatur; 
qua tamen realitas est, fieri non potest. Quam- 
quam enim per essentiam mediata cst, jam qua 
est, realitas mediationem suam sustulit. Debemus 
igitur realitatem in simplicem sui notionem, qua 
se ipsam mediat, reflectere. Haec abstracta reali- 
notio est principium sui: operatio sive ivipyua. 
Nunc ad singulas trinitatis personas gressum 
flectimus. 

De Deo patre idem valere quod de deitate 
ignota sive qua in se est dictum est, supra me- 
moravimus. 

b) Deus filius sive momentum discriminis 
qua discrimen. 

Omnia, qiiae sunt et non sunt, secundum 
nottonem creandi ab Erigena dividi, vel omnibus 
notum est. Vide de ea re exordium operis de 
divisione naturae. Haec notio maximi momenti 
esse incipit ubi jam in eo sumus, ut de filio, 
in quo Deus mundum creavit, tractemus. 

Notione creandi, quae in religionibus Ju- 
daica, Christiana, Muhametana obvia est, haec 
duo continentur: primum, mundi fundamentum, 
causam, veritatem non in ipso posita esse, sed 
in spiritu absoluto^ deinde, spiritum absolutum 
non in se ipso contineri et quasi concludi, sed 
in aliud-esse transire. Religiones, quae tam 
praeclarae et omnino verae notioni favent, certe 
magni aestimandae videntur. 



• 

Spiritus ille, qui mundum creat, num est 
necne? — Utrumque verum. Principium qui- 
dem aliquo - modo - essendi ipsum non potest 
aliquo modo esse; atque ita non est. Quatenus 
vero - aliquo - modo esse in se continet, est 
profecto. Hoc Erigena bene perspexit, quum 
Deum tanquam esse purum pronunciet. Est enim 
esse purum esse cogitatum sive indifferenlia es- 
sendi et cogitandi. Hoc solo modo creatio locum 
habet Hinc apparet quantopere falsi sint illi 
qui abstractionem ideae absolutae Erigenae vitio 
verterunt. 

De identitate essendi et cogitandi, e qua 
sola creatio elici potest, conferri licet — quam- 
quam tota Erigenae philosophia ea nititur — 
quae cap. 13. 1. 1. leguntur. Disputat ibi de Deo, 
qui non solum creator , verum etiam creatus sit. 
Quid enim crearet nisi semet ipsum? Hoc vel 
nomine ejus innuitur; eodem enim jure et a cur- 
rendo et a vidcndo nomen traxit (a Seapetv vide- 
licet et Siuv). Yidet enim omnia in se, nec enim 
extra se aliquid viderit, quum extra eum nihil 
sit. Item Deus currit sive transit in omnia, qui 
omnia se ipso implet. Visione quies currendo 
motus, status est mobilis et motus stabilis *)• 
Haec autem duo, visionem dico Dei et cursum, 
idem sunt, quia sicut videndo , ita et currendo 
facit omnia. 



1) Has voces e Timaeo esse depromtas constat. 
Etymologia quoque illa tov Seov dnd TovSe&petv 
%e xal %euv jam apud neoplatonicos Aristotelis 
commentatores reperitur. 

Omnia quae sunt, (I, 41.) loco et tempore 
continentur; haec praecedunt omnia, non tamen 
tempore, sed notione sive intcllectu. — llinc 
sequitur principium aliquo - modo - essendi non 
ipsum, sed simplicem unitatem et indifferen- 
tiam esse debere. Si enim minus, (I, 16) non 
unum principium esset, sed duo vel plura a se 
diversa. Principium vero necessario unum est. 
Idem est principium ac finis, unde Graeci r&oq 
utrumque nominaverunt. Quum enim principium 
infinitum sit, non alium ejus finem reperire pos- 
sumus nisi illud ipsum. Itaque necessaria qui- 
dem, sed subjectiva est consideratio , quae Deum 
finem esse aut principium praedicat ; per se ipsum 
enim dvapxoq et infinitus est. Deus igitur si se 
movet, ad se ipsum se movet. Motus (I, 72.) 
enim actio est; agere autem et pati idem; agens 
enim propriam patitur actionem. Actio igitur 
et passio tum idem sunt Deo , tum categoriae 
finitae sunt et in Deum non quadrant. 

Sed si ita se res habet, quomodo Deus 
creator erit? Ut hanc solvat difficultatem , pri- 
mum demonstrat Erigena creationem necessario 
esse aeternam. Si enim Deus praecederet creatione, 
tempore, non tantum notione, accideret ei, atque 
ita aliud extra eum poneremus, quod ipse non , 
esset. Inde nec infinitus esset Deus nec prin- 
cipium simplex. Si vero creatio (i. e. actus 
creandi) Deo coaeterna est et coessentialis , idem 
erit cum essendo sus. ,,Quum ergo audimus 
(I, 74.) Deum omne facere, nil aliud debemus 
inteUigere quam Deum in omnibus esse, h. e. 

essentiam omnium subsistere." ,,Nthil enim 
eorum quae sunt, per se ipsum vere est." „Deus 
solus per se vere est, et omne quod vere in his, 
quae sunt, dicitur esse, ipse solus est." 

Deus igitur creator se ipsum creat, et creare 
ejus ipse est. Creare igitur in notionem Dei ad 
deiiniendam ejus essentiam recipiatur necesse est. 
Hoc esse Dei, quod cum creando ejus idem est, 
Xoyoq ejus sive sapientia est. 

Quae quum ita sint, necessarium esse videtur 
ut cum duabus opinionibus in controversiam in- 
cidat Erigena, quae et ipsi et inter se quam 
maxime infestae videntur esse ; antiquam dico 
philosophiam et religionem christianam. Quarum 
altera materiam Deo opifici opponit, altera e 
nihilo Deum mundum creare aflirmat. Nihilo 
tamcn minus videbimus Erigenam et Platonismum 
ita dissolvere, ut cum sua ipsius sententia pror- 
sus faciant. 

Quodsi putamus procedente philosophia ne- 
cesse esse omnino evanescat et expellatur ma- 
teriae notio , gaudere nos non infitiabimur tam 
acriter Erigenam eam impugnasse et ad nihilum 
redegisse. 

In systemate ejus, quod omnibus viribus ad 
ev xal -jtdv tendit, per se clarum est vlyvj e qua 
dr^iovpydq quantum potest bonum condat muu- 
dum, locum non habere. Suilicit eum demon- 
strare, quid ea notione, quae est materia, con- 
tineatur, et illico ad christianam acccsserit do- 
ctrinam, quae Deum e nihilo mundum creasse 
profitetur. Neque tamen jam hoc acquiescit Eri- 
gena: quaerit, quid illud nihil sit, t; quo Deus 

mundum creaverit? — Jam dicimus quid sibi 
respondeat. Vidimus enim Deum, qua esse pu- 
rum , idem esse ac nihil purum. Igitur ipse Deus 
nihii illud est, e quo mundum condidit, sive 
Deus e suo nihilo mundum fabricatus est. 

Jam dicta sunt, quae diccnda erant: jam 
quo modo hae notiones inter se cohaereant et 
cur necessitate cogitandi flagitentur, ante oculos 
positnm est. Non tamen fore ut omnino super- 
vacaneum videatur confidimus, quod e libris 
Erigenae ipsis locos hanc rem spectantes accer- 
semus. Id quod eo potest apparere convenientius 
fuisse factuin, quo apud Erigenam nonnulli ex- 
stent loci, quibus aliae et a ccteris ejus doctri- 
nae partibus prorsus alienae introducantur ma- 
teriae deflnitiones 5 quod e nimia , qua Dionysium 
amplectitur Areopagitam, admiratione fecissc ap- 
paret, qui de materia quidem negligentius egit. 
(juamvis enim ro ^ 6v illam saepius pronuncia- 
verit, tamen non semper materiem a corpore 
bene distinxit. Quod Erigena illinc ad se tra- 
xerit, id minus curamus, quum majoris nobis 
momenti esse videatur ea adscripisse , in quibus 
suam et propriam profitetur opinionem. De 
altera tamen opinione, si libet, confer I, 59. 

Statim 1.1, capitulo48, hanc materiae Erigena 
proposuit definitionem : „nulla certa ratione de- 
finitur nisi per negationem. Negatur enim aliquid 
esse eorum quae sunt, quum ex eo omnia, 
quae creata sunt , condita esse credantur." Postea 
demonstrat materiem, quum absolute indetermi- 
natum sit, ne sensu quidcm posse pcrcipi, sed 
sola ratione. De eo hoc loco conferas quoque quae 

I, 58. leguntur. Non tamen haec materiae quaestio 
facilis est ad solvendum: multi (I, 58.) quaesi- 
verunt, pauci repererunt. Difficultati gravitas rei 
respondit: 9 ,quid enim (ibid.) altius sit ratione 
considerandum post Deum quam informis materia, 
non video." Si tantum materiae aestimationem 
est qui miretur, in animum revocet, id quod in 
materiae notione verum sit , Erigenae idem esse 
cum Deo. — Tum ita pergit philosophus no- 
ster : has Dei et materiae. notiones eo consentire, 
quod utraque indefinitum prorsus et informe in- 
nuatur. Hanc autem similitudinem e contrario 
esse. Deum enim ita esse informem, ut omnem 
superascendat formam, materiem contra cujusvis 
formae esse privationem. — Facile apparet hanc 
privationem nihil aliud esse quam abstractionem 
nostram. Id quod ita innuit Erigena: (II, 15.) 
informitatem materiae non causam esse formae 
et essentiae et perfectionis rerum, sed privatio- 
nem. Deum contra, non materiam, quamvis et 
ipse informis sit, omnium rerum et substantia- 
rum definitarum esse causam. „Hoc enim (III, 9.), 
scilicet ipsi Deo ab alio veluti principio praepa- 
rata fuisse locorum temporumque spatia seu qua- 
liumcunque quantitatum intervalla, quae sua dif- 
fusione impleret vel sua extensione solidaret — 
hoc de natura ineffabili atque superessentiali 
non solum dicere, verum etiamxogitare falsisque 
imaginationibus fingere et ridiculosissimum est et 
periculosissimum. Non alia mors rationalis ani- 
mae turpior pejorque est quam talia monstra 
abominandaque idoia de creatore omnium co- 
gitare." 

Eodem capitulo aactor discipulo, quocum 
disputare se fingit, opinionem vulgarem tradit 
enunciandam, Deum scilicet informem materiam 
ex omnino nihilo creasse, quae operationis suae 
quasi exordium esset et a qua auspicium ope- 
randi sumeret. Non ita raro eadem respicitur 
opinio. 

Materia si, quum privatio formae sit, immu- 
nitatem quandam et substantialem retinuit notio- 
nem, vel hanc Erigena ei adimit cap. 5. libri III, 
quum dicat ne privationem quidem formae posse 
eam definiri, quia in notione privationis notio 
habitus jam contineatur : quem tamen habitum 
non posse ante materiam cogitaru 

Quum igitur nihil sit materia, jam christia- 
nam doctrinam verum affirmare repertum est, 
quae e nihilo Deum mundum creasse contendat. 

Jam ad principium creationis considerandum 
passus dirigemus: ipsum illud cum nihilo, de 
quo mundus factus est, idem esse spero fore 
ut pateat. 

Deum creare et Deum esse idem valere, 
supra demonstratum est. Hoc esse Dei, quod 
creat, filius ejus est sive sapientia. 

„Pater principium omnium, in verbo suo, 
unigenito videlicet filio, omnium rerum rationes, 
quas faciendas esse voluit, primo quam in ge- 
nera et species numerosque . . . . procederent, 
praeformavit." 

Quodsi quid sit Deus filius quaerimus, scia- 
mus oportet, quae sint illae rationes. Sunt 
autem causae primordiales , dicit Erigena (1.1.), 
quas Graeci itpQTOTvna, •npoopUrpaTa, SeXjjftaTa, 

Maq vocant Vldes de mundo agi 
(quo vocabulo et ipse utitur Erigena), de Iegi- 
bus sive systemate cogitationum, cujus reaiitas 
ipse mundus est. Causas vocat casdem, quia 
tum realitatem e se ipsis producunt, tum qua 
cogitationes sunt, esse suum peculiare non re- 
linquunt. His verbis ipse dixit (II, 15.) : „causa 
enim si vere causa sit, omnia perfectissime, quo- 
rum causa est, in se ipsa perambit effectusque 
suos, prius quam in aliquo appareant *), in se 
ipsa perficit; et dum in genera formasque visi- 
biles per generationem erumpunt, pcrfectionem 
suam in ea non deserunt." Hae autem causae 
primordiales, quoad inverboDei conditae, aeque 
incomprehensibiles et iniinitae atque ipsum ver- 
bum (II, 16, 17.). Spiritus sanctus solus co- 
gnoscit iisque superfertur et dominatur, quia eas 
in eifectus traducit. EiFectibus cognoscunlur, 
non qua in se sunt. 

Conditio causarum primordialium in Verbo Dei, 
sicut et generatio ipsius Verbi, coaeterna sunt Deo 
(II, 20; aeternam mundi creationem filiique genera- 
tionem uberius explicuit 1. 111, cap. 8. et sequenti- 
bus.) A tempore, si de his rebus agitur, omnino 
nccesse est avertamus et sevocemus mentem. Si- 
mul Deus et filium genuit et mundum creavit; 
„vcrbum nunquam principium fuit sine his quo- 
rum principium est." ( Animadvertas sodes non 
jam de mundo agi reali, sive de systemate cau- 



1) Illud „in aliquo" non est materia quaedam, sed 
ipsum illud reale, in quo sive per quod idea 
manifestatur. 

sarum primordialium.) Scmper autem quum gi- 
gnatur e sinu Dei verbum, sempcr in eo in- 
commutabiliter stat. Pater cognoscit mundum 
in filio, et haec ipsa Dei cognitio creatio ejus 
est. Creat cognoscendo et cognoscit creando. 
Deus non postquam fecit cognoscit. Intellectus 
omnium in Deo essentia omnium est" 

Causae vero primordiales , quamvis in ef- 
fectibus multiplicitatem gignant et diversitatem, 
in Verbo Dei sunt indiscretae (II, 22.), sive, 
ut verbis utar Erigeneis: informiler unitimque 
ac simpliciter. Libro II, 28. haec dicit: „ra- 
tiones rerum, quas pater in se ipso, h. e. in 
filio creavit, in ipso unum individuum sunt." 
III, i. „(in verbo Dco) unum sunt, et simplex 
unum, non ex multis compositum ununi." III, 
3.: „in ipsis quidem (sc. in causis primordiali- 
bus) summa est aequalitas ac nulla diversitas, 
in his vero (sc. effectibus) multiplex et infinita 
difFerentiarum varietas." 

In hac sua identitate consideratae cau- 
sae primordiales sive ideae, qua totum sunt, 
idem ac ipse Dei Verbum sunt. III, 9.: „Ac 
per hoc conficitur et ipsum verbum et multipli- 
cem totius universitatis conditae principalissi- 
mam rationem id ipsum esse . . . Simplex et 
multiplex rerum omnium principalissima ratio 
dominus verbum est." Ibidein: ,,Simplcx est, 
quia rerum omnium universitas in ipso unum in- 
dimduum et inseparabile est, vel certe individua 
et inseparabilis unitas omnium dei verbum est. 
Multiplex vero t . quoniam per omnia in in- 

finitom diffunditur et ipsa diffusio subsistentia 
omniuni est." 

Quia vero (III, 14.) est illud quod omnia 
nifailo ereari dicuntur? — Ita nihilum quodam- 
modo causa omnium esset, non ipsae causae 
primordiales , quae quum jam non haberent ef- 
fectus, ne causae quidem essent. Itaque aut 
ipsae causae primordiales nihilum erunt, quod 
tamen non de privatione essentiae intelligendum 
foret, aut praeter verbum alia causa introdu- 
ccnda erit, quae nihil vocetur. „Nihil vero, 
quod causa omnium esset potius omnia nomi- 
nandum esset." 

Illa autem quaestio ferme eadem est atque 
haec: (ibid.) quomodo et aeternae in fiiio sunt 
eausae primordiales et e nihilo factae? — > Si 
nihil ponimus extra Deum, in errorem munda- 
norum relabemur philosophorum , qui Deo mate- 
riam opposuerunt informem ideoque cum nihilo 
eandem, a qua quasi auspicium sumeret opera- 
tionis. Quodsi non extra, haud scio an intra 
Deum erit nihil, e quo causas crearet primor- 
diales. Si hoc, nihil erit in Deo, ac proinde 
ipse Deus nihil erit. Ita res se habet, eo vero 
nihilo intelligendum est rerum esse, qua non in 
se realiter sunt, sed vi et potestate in verbo 
Dei subsistunt. Nec tamen hac resolutione ac- 
quiescit Erigena; si enim res in se ipsis factae, 
in verbo Dei aeternae sunt, non eaedem sunt 
qua in se ipsis et qua in Deo subsistunt. Hoc 
restat, ut cognoscamus non solum rerum effe- 
ctus, sed ipsas causas primordiales qua in Dei 
verbo subsistunt, e nihilo creari. Ita rem ex- 

pedit (III, 17 seqq.), Deum causas primordiales 
in iisque substantiam mundi aeternaliter ex se 
ipso in se ipso creare, quum propriam suam 
infinitatem, quae nihilo aequalis sit (III, 22.: 
„co ergo vocabulo Deum vocari necesse est, 
qui solus negatione omnium proprie innuitur") 
ad definitionem et determinationem traducat. 

Ita principium quidem mundi nacti sumus: 
nectamen quidquam amplius quam principium. 
Definitio et determinatio , si cognoscere avemus, 
quid tandem definiatur, semper Dei simplicitate 
et infinitate absorbentur. 

Filius, qua potentia, contrariorum potentia 
est. Hoc ex ipsa potentiae notione sequitur; 
neque Erigena dubitavit aperte pronunciare. Per- 
crebro (v. c III, S. 6. I, 74) Deum affirmat 
contrariorum et oppositorum esse unitatem. Sed 
profecto aliud est principium quoddam philoso- 
phicum abstracta notione ratum habere, jaliud 
per illud concretam realitatem explicare. Poste- 
rius positum non licuit Erigenae per christia- 
nam doctrinam, qua nititur, quum haec perso- 
nam esse Deum aflirmet. Circumscriptionem et 
determinationem Dei resolvere nisus quidem est, 
non tamen omnino perfecit, quia ingenium aeta- 
tis, quo et ipse tenebatur, nimis reluctabatur. 
Sed magnum et memorabile profecto est, quod 
Erigena verum principium licet abstracte posuit. 
Cur non explicaverit , ejus rei causa in personali- 
tate Dei reperiri diximus. Alia eaque haud minoris 
momenti ratio haec est: vidimis enim Erigenam 
mundum apparentem in ejus in-se-esse sive po- 
tentiam reflexisse. Haec autem potentia non jam 

vera est, quia non indifferens est, sed notione 
ebrum , quornm potentia est et qua ipsa jam nota 
sunt et determinata, determinatur. Ita potentia 
in virtutem, i. e. potentiam realiter determinatam, 
transit. Virtus est pars positiva potentiae sive 
possibilitatis. Quodsi Erigena eonatur systema 
condere causarum primordialium, patet hanc po- 
sitivam tantum earum notionem iieri posse ut 
recipiat. Quod ad negationcm, eam non con- 
cretiori et determinatiori adhibet sensu quam 
quod Deum has causarum primordialium notioues 
non solum esse, scd etiam superascendere aflir- 
mat. Quamvis magnam igitur Erigena causarum 
primordialium habeat existimationem (vocat eas 
autem „rerum omnium principia . . . , rationes, 
secundum quas ordo omnium rerum . a summo 
nsque deorsum texitur," II, 56): nos vix aeque 
bene de iis sentiemus. Videamus earum deBni- 
tiones: (III, 1$ confer. II, 36) „per se ipsam 
essentia, per se ipsam vita, ratio, intellcctus, 
sapientia, virtus, beatitudo, veritas, acternitas." 
Tum pergit ita. „Eadem ratio cst de magnitu- 
dine . . . . et perfectione. Suffichini haec* — 
Facile apparet nullam in enumeratione horum 
principiorum esse necessitatem et dcterminalio- 
nem. Neque in ordine eorum componendo mul- 
tum sudavit, scd valdc liberaliter egit: dixit 
enim in causis primordialibus non jam realiter 
inesse ordinem, sed sola potentia: unde „ordo 
. . . juxta contemplantis animi arbitrium consti- 
tuitur." Nihilo tamen minus sensit auctor ordi- 
nem et principium divisionis in causis primordia- 
libus desiderari: conatus quidem est ordinem 

queudam introducere ita, nt de generalioribus 
descendat ad specialiora. Bonum dicit (III, 2. 
3.) genus esse essentiae et non - essentiae (i. e. 
plus quam essentiae); essentiam rursus genus 
esse vitae et non-vitae$ vita item complecti 
rationale et irrationale. Sed ne hoc qnidem ad 
iinem perduxit. 

Postquam igitur principium quidem diffe- 
rentiae in filio reperimus, non tamen ipsam dif- 
ferentiam: jam necesse est inquiramus, numquid 
per spiritum sanctum ad ipsam perveniamus dif- 
ferentiam realem. 

3. De Spiritu sancto. 

Si nos hodie dogma trinitatis quale se ipsum 
per historiam explicavit, uno quasi contuitu 
amplectimur, spiritum sanctum in illa id reperi- 
mus esse momentum , quod ideam divinam in 
singulis stabiliat sive ideam ad singularitatem 
promoveat. Hoc ipsum apud Erigenam locum 
habere jamjam cognoscemus. In notione singu- 
laris haec duo latent momenta: primum, singu- 
lare e contrario oppositum est universali, unde 
fieri potest, ut singulare sese ab universali quasi 
divellat ab eoque discedat (origo mali) ; tum uni- 
versale, in gyro particularium quasi sparsum et 
distentum, in singulari se ipsum quasi recipit, 
estque singulare universalis existentia. 

Has notiones in mentem revocare libuit, ut 
quae dicturus fui, melius futurum esset ut intel- 
ligerentur. . A 

Jam apparet posse quidem spiritum sanctum 
ea in realitatem perducere, quae in idea quate- 
nus in se est praeformata et quasi detenta ja- 

3 

cent: imo hoc ipsum notione spiritus sancti fla- 
gitari supra demonstravimns , ubi de notione tri- 
nitatis disseruimus. Illam tamen alienationem 
universalis a se ipso non posse spiritui sancto 
attribui aeque cuique patet, quia potentia mundi 
non vera , i. e. indifferens potentia est Mundus 
igitur quem spiritus sanctus e causis producet, 
finitus et circumscriptus non poterit esse, h. e. 
ipse quoque intellectualis quidam mundus erit. 
Id quod simulac de mundo disputabimus consi- 
derabimus accuratius. Nuncde notione spiritus 
sancti propria tractandum est. 

Spiritus sanctus quum hvipytux sive operatio 
sit (id quod supra demonstratum est), singulari- 
tatis notione comprehenditur. Nfon ipsum singu- 
lum spiritus est sanctus, sed operando singula 
producit: sicut et notio singularitatis, qua noUo, 
universalis est. 

Si pater universale est omnino indefinitum 
filiusque orbem causarum particularium in se per- 
ambit, jam spiritus sanctus (II , 22.) distributio- 
nem sive divisionem sibi praesumit. Hoc ita 
facit, ut operando easdem categorias efficiat, 
quae summis principiis continentur; (11,22.) „ea 
quae simpliciter in verbo Dei facta sunt, per 
diffcrcntias generum, formarum ...» numero- 
rumque omnium spiritus sanctus distribuit." Nu- 
meri apud Erigenam semper singulos sive singula 
significant: quo sensu et apt&pol apud Aristote- 
lem aliosque legitur auctores. Item immediata 
rerum singularum conditio spiritui sancto adsi- 
gnatur. Sexcenties causarum in verbo Dei con- 
ditarum affectus a spiritu sancto legitur produci. 

Quid quod avi adsimilatur, quae ova fovct, ut 
intima vis, quae in eis latet, in formas visibilis 
erumpat. Haud minus idonea ad significandain 
spiritus sancti notionem similitudo est ab artifiee 
promta (quae v. C. III, 5. legitur): sicut artifex 
non tempore sed notione praecedit artem haecque 
rursns iis quae per eam fiunt, ita pater et filius 
et — mundus seriem quandam processionis effi- 
ciunt. Per se patet mundum fuisse positum loco 
spiritus, qui ejus est principium. Conferas etiam 
exemplum, quod de uumeris Erigena mutuatus 
est (v. c. III, 11.). Monas est principium 
omnium numerorum; deinde in ea omnes causa- 
liter sunt, quia omnes in ea sunt individuum 
simplieitcr, hoc est universaliter, et multipliciter 
sola ratioae; denique omnes ex ea nuraeri mul- 
tiplicatione producuntur, ita ut actu et operationc 
existant, et dum ex ea profluunt, non desinuut 
potentialiter in monade restare. E monade ex- 
eunt, et per ipsam monadem moventur et in 
monadem desinunt; in eam enim resolvuntur. 
Igitur quum a principio incipiunt, ab ipso fiue 
possunt dici incipere; et quia infiniti sunt nu- 
meri, et finis infinitus est ideoque et principium. 

Ne tamen ipsi in infinitum feramur, jam ad 
alium locum transimus. Notum enim est Grae- 
cam a Latina in hoc differre ecclesiam, quod 
haec in syrabolum famosum illud „filioque" in- 
truserit, ut jam a duabus personis divinitatis 
tertia videatur exire. 

Mirum illud synodi Tolctanae facinus levi 
ironia Erigena attingit; II, 33.: ,,siquis sanctos 
patres, qui in Latino symbolo addiderunt de 

spiritu qui ex patre filioque procederet, consu- 
leret, rationabiliter ut credo responderent, et 
causam ipsius additionis non tacerent; et for- 
tassis consulti sunt et responderunt. Sed quid 
eis visum est de hac re 9 nondum in manus no- 
stras pervenit." Ipse theologicas evitans dispu- 
tationes statim rem ad philosophiam redigit his 
verbis: (II, 31) num fieri possit, ut quidquam 
e duobus oriatur principiis. Negat hanc quae- 
stionem inductione utens: non facile dicit occur- 
rere rationi, ut de duobus quidquam proficisca- 
tur, dum de uno omnia creantur. Inductione in 
his rebus necesse esse ut utamur: quomodo enim 
de trinitate, tam sublimi re et incomprehensibili, 
quidquam affirmare valeamus, nisi quibusdam 
grandibus ducti exemplis, quibus illa naturam 
suam manifestet? Exempla non attinet enume- 
rare. Satis est commemorasse, a patre quidem 
et filio gigni et spiritum procedere demonstrare 
Erigenam, ita tamen ut spiritus filio utatur quasi 
mediatore: ,,a patre igitur per filium spiritus 
sanctus proccdit." Ita vcl in dogmatum contro- 
versiis semper rei notio Erigenae ante oculos 
observata est. 

Creationem ita esse intelligendam , ut se 
ipsum Deus creet, jam vidimus. Sed numquid 
haec Dei creatio in causis tantum primordialibus 
locum habet, non in singulis creatis, qua reali- 
ter exsistunt? ita, ut opera spiritus sancti a 
Deo sintdiversa? — Ne illud quidem. Id quod 
nunc considerabimus. 

Si ita, nonne horribilis inde oritur consc- 
quentia, (111, 10.) Deum esse omnia et omnia 

esse Deinm? — Proposuit Erigena hanc, quae- 
stionem, eamque affirmat simpliciter, et ut hoc 
naturalibus exemplis approbet operam dat: „his 
enim non faeile quisquam resistet nisi nimia 
stultitia obcaecatus fuerit." Ac primum quidem 
numeros accedere jubet, III, 12. 

Deinde ad voluntates Dei transit (III, 17.). 
Sunt autem hae ipsae quae alibi causae vocantur 
primordiales. Demonstrat eas idem esse atque 
quod per illas producitur. Si enim aiiud, non 
jam productum esset id quod voluisset Deus. 
Quum autem Deus, qui vult, idem est ac vo- 
luntates, (non enim aliud voluerit quam se ipsum), 
sequitur idem esse et Deum et voluntates et 
omnia , quae voluntatibus producit. ,,Deus igitur 
se ipsum fecit, si non extra ejus naturam suae 
voluntates sunt, et non aliter videt suas volun- 
tates et aliter quae fecit, sed ut suas voluntates 
videt quae fecit. Et si ita est,. quis de aeter- 
nitate omnium quae facta sunt in Deo dubitaret, 
quando non solum facta et aeterna , verum etiam 
Deus inteUiguntur?" 

Quum discipulus, quocum Erigena se dispu- 
tare fiugit, tam horrendam conclusionem non 
jam animo susceperit, eandem rem magister plu* 
ribus persequitur (III, 17.). Quae valde curiosa 
sunt ad legendum, quia in iis auctor tam aperte 
sententiam et tam acutis nisam argumentis stabi* 
livit ut vix de ea dubitationi locus detur. His 
vcrbis ei finem imponit : „si vero non aliud est 
divina bonitas et aliud quod in se ipsa vidit 
faciendum, sed una atque eadem est natura, cu- 
jus inviolabilis est simplicitas et inseparabilis uni- 

tas, p/ofecto dabitur omnia ubique dominum 
esse et totum in toto . . . . et ut simpliciter 
dicam, omne quod vere est . . . super omnem 
creaturam creator et intra omnem creaturam 
creatus et infra omnem creaturam subsistens , a 
se ipso esse incipiens , et per se ipsum se ipsum 
movens et ad se ipsum motus et in se ipso 
quiescens, per genera et species in seipso iu 
infinitum multiplicatus , simplicitatem suae natu- 
rae non deserens, et mulliplicationis suae infini- 
tatem in se ipsum revocans. In ipso enim omnia 
unum sunt." Ibid. : „Proinde non duo a se ipsis 
distantia debemus intelligere dominum et creatu- 
ram, sed unum et id ipsum. Nam et ereatura 
in Deo est subsistens et dominus in creatura 
. • • creatur se ipsum manifestans ; invisibilis vi- 
sibilem se faciens et incomprehensibilis compre- 
bensibilem et occultus apertum et incognitus 
cognitum • . . • et inhnitus finitum, neque hoc 
de incarnatime verbi et inhumanatione dico, sed 
de summae bonitatis, quae unitas est et trinitas, 
ineflfabili condescensione in ea quae sunt ut sint, 
imo ut ipsa in omnibus sit . . . ." 

Ita Erigena processionem manifestationis, 
quae idea Dei continetur, per omnia ejus mo- 
menta persequutus est. Mundum nihil essc nisi 
Dei apparitionem jam nunc manifestum est. No- 
tio se ipsa ad realitatem perduxit. Jam realem 
muudum ipsum considerabimus : quod secundae 
hujus libri particulae reponimus faciendum. 

• • * .... 

